
R O M Â N I A

JUDEŢUL VRANCEA

CONSILIUL  LOCAL

AL MUNICIPIULUI FOCŞANI

H O T Ă R Â R E

privind aprobarea repartizării unor sume  din Fondul de rezervă bugetară la dispoziţia Consiliului Local, prevăzut în bugetul local al Municipiului Focşani pe anul 2014  

        Consiliul local al Muncipiului Focşani, judeţul Vrancea , întrunit în şedinţă extraordinara,

       -analizând proiectul de hotărâre iniţiat de Primarul Municipiului Focşani, prin care se propune aprobarea repartizării unor sume din Fondul de rezervă bugetară la dispoziţia Consiliului Local, prevăzut în bugetul local al Municipiului Focşani pe anul 2014, raportul comun întocmit de Direcţia economică si Serviciul investiţii, administrarea fondului locativ înregistrat la nr. 22185/25.04.2014; 
     - văzând avizul favorabil al Comisiei de buget şi administraţie publică şi amendamentul consilierilor locali;
     - având in vedere adresa nr. 1203/25.04.2014 transmisă de Poliţia Locală Focşani şi inregistrată la nr. 22170/25.04.2014;
     - în conformitate cu prevederile art. 36 din Legea nr.273/2006 privind finanţele publice locale,  cu modificările şi completările ulterioare;

     - în baza art. 36 alin (1), alin. (2),  lit.“b”, alin (4) lit. “a”,  precum şi în temeiul art. 45, alin.(2) lit „a” din Legea nr. 215/2001 privind administraţia publică locală, republicată în 2007, cu modificările şi completările ulterioare,
HOTĂRĂŞTE:
Art. 1 Se aprobă repartizarea sumei de 135,00 mii lei din Fondul de rezervă bugetară la dispoziţia Consiliului Local, prevăzut în bugetul local al Municipiului Focşani pe anul 2014, la capitolul bugetar „Ordine publică şi siguranţă naţională” (61.02), subcapitolul bugetar „Poliţie locală”(61.02.03.04), articolul bugetar „Transferuri catre instituţii publice” (51.01.01) în bugetul propriu al Primăriei Municipiului Focşani in vederea achiziţionarii de catre Poliţia Locală Focşani a două autoturisme (105,00 mii lei) şi a două rampe auto pentru avertizare optică si acustică (30,00 mii lei)
          Art. 2 Prezenta hotărâre va fi comunicată de către Direcţia administraţie publică locală compartimentelor, serviciilor şi Primarului Municipiului Focşani, conform legii, care va asigura executarea acesteia prin Direcţia economică şi Serviciul investiţii, administrarea fondului locativ.
             PREŞEDINTE DE ŞEDINŢĂ,

Necula Ionel Gabriel                                                     CONTRASEMNEAZĂ:

                                                                                  SECRETARUL MUNICIPIULUI FOCŞANI
                                                                                               Eduard Marian Corhană
Municipiul Focşani, 29 aprilie 2014                                                     

